Rapport mill-Kummissjoni lill-awtorità baġitarja dwar il-garanziji koperti mill-baġit ġenerali - Is-sitwazzjoni fit-30 ta’ Ġunju 2009 SEG(2010)479 /* KUMM/2010/0188 finali */





043 [pic] | IL-KUMMISSJONI EWROPEA | Brussel 30.4.2010 KUMM(2010)188 finali RAPPORT MILL-KUMMISSJONI lill-awtorità baġitarja dwar il-garanziji koperti mill-baġit ġeneraliIs-sitwazzjoni fit-30 ta’ Ġunju 2009 SEG(2010)479 WERREJ 1. Daħla u tipi ta' azzjonijiet koperti 3 2. X'ġara minn mindu sar l-aħħar rapport fil-31 ta’ Diċembru 2008 4 2.1. Sostenn ta' bilanċ ta' pagamenti lil Stati Membri li mhumiex fiż-żona tal-euro 4 2.2. Assistenza makrofinanzjarja 4 2.3. Il-garanzija tal-baġit tal-UE għal finanzjament estern tal-BEI 4 3. Dejta dwar riskji koperti mill-Baġit 4 3.1. Definizzjoni ta' riskju 4 3.2. Riskju marbut mal-Istati Membri 6 3.3. Riskju marbut ma’ pajjiżi terzi 7 3.4. Riskju globali kopert mill-Baġit 8 3.5. Evoluzzjoni tar-riskju 8 4. Nuqqas ta’ pagamenti, attivazzjoni tal-garanziji Baġitarji u arretrati 10 4.1. Pagamenti minn riżorsi ta’ flus kontanti 10 4.2. Pagamenti mill-Baġit 10 4.3. Attivazzjoni tal-Fond ta’ Garanzija għal azzjonijiet esterni 10 5. Fond ta’ Garanzija għal azzjonijiet esterni 10 5.1. Irkupri 10 5.2. Assi 11 5.3. Ammont ta' mira 11 6. Valutazzjoni tar-riskji: Qagħda ekonomika u finanzjarja ta' pajjiżi terzi li huma l-aktar esposti 11 6.1. Għanijiet 11 6.2. Metodi ta' valutazzjoni tar-riskju 11 1. DAħLA U TIPI TA' AZZJONIJIET KOPERTI Dan ir-rapport huwa ppreżentat skont l-Artikolu 130 tar-Regolament Finanzjarju li permezz tiegħu l-Kummissjoni trid tirrapporta darbtejn fis-sena lill-Parlament Ewropew u lill-Kunsill dwar il-garanziji tal-baġit u r-riskji relatati magħhom[1]. Dan huwa ffinalizzat permezz ta' Dokument ta' Ħidma tal-Persunal tal-Kummissjoni li jinkludi sett ta' tabelli ddettaljati u noti ta' spjegazzjoni ("id-DĦP")[2]. Ir-riskji koperti mill-baġit tal-Unjoni Ewropea ("il-Baġit") ġejjin minn firxa ta’ operazzjonijiet ta’ self u ta’ garanzija li jistgħu jinqasmu f’żewġ kategoriji: - self mogħti mill-Unjoni Ewropea b'għanijiet makroekonomiċi, jiġifieri self ta' assistenza makrofinanzjarja[3] ("AMF") lil pajjiżi terzi u flimkien mal-istituzzjonijiet ta' Bretton Woods u self ta' bilanċ tal-pagamenti ("BtP") li jagħtu appoġġ lill-Istati Membri li mhumiex parti miż-żona tal-euro li qed jiffaċċjaw diffikultajiet fil-bilanċ tal-pagamenti; kif ukoll - self b'għanijiet mikroekonomiċi, jiġifieri self tal-Euratom u l-aktar importanti finanzjament mill-Bank Ewropew tal-Investiment ("BEI") ta' operazzjonijiet fi Stati mhux Membri ("finanzjament estern tal-BEI")[4]. Dawn tal-aħħar huma koperti b'garanzija tal-UE[5]. Mill-1994 il-finanzjament estern tal-BEI, is-self tal-Euratom u s-self tal-AMF kienu koperti mill-Fond ta' Garanzija għal azzjonijiet esterni ("il-Fond")[6] filwaqt li s-self BtP u kopert direttament mill-baġit. Il-fond ikopri nuqqasijiet ta' pagament ta' self u garanziji ta' self mogħtija lil Stati mhux Membri jew għal proġetti fl-Istati mhux Membri u ġie stabbilit: li jipprovdi 'riserva ta' likwidità' sabiex jevita li jirrikorri għall-Baġit kull darba li jkun hemm nuqqas ta' pagament jew pagament tard fuq self garantit; kif ukoll joħloq strument ta' dixxiplina baġitarja billi jistabbilixxi qafas finanzjarju għall-iżvilupp tal-politika tal-UE fuq garanziji ta' self għall-Kummissjoni u l-BEI lil pajjiżi mhux membri[7]. - Wara emenda[8] tar-Regolament tal-Fond ta' Garanzija fl-2004, il-kopertura tal-Fond tiġi rtirata jekk pajjiżi terzi jsiru Stati Membri u r-riskju jiġi trasferit mill-Fond biex jintrefa' direttament mill-Baġit. Il-Fond hu allokat mill-baġit u jrid jinżamm b'ċertu perċentwali tal-ammont dovut tas-self jew garanziji ta' self koperti mill-Fond. Dan il-perċentwali, magħruf bħala r-rata tal-mira, bħalissa huwa 9 %. Jekk ma jkunx hemm biżżejjed riżorsi fil-Fond, isir rikors għall-Baġit. Fl-2007, emenda[9] tar-Regolament tal-Kunsill waqqfet mekkaniżmu ġdid ta' ddotar. Dan jiffunzjona permezz ta' trasferimenti annwali mill-Baġit u jinvolvi mekkaniżmu mingħajr xkiel biex jiġi llimitat l-impatt ta' sejħiet għall-Fond (ara wkoll it-Taqsima 5.3 hawn taħt). Evalwazzjoni esterna bħalissa qed tivvaluta l-funzjonament tal-Fond, inkluża r-rata tal-mira, bħala parti mir-reviżjoni f'nofs il-perjodu. 2. X'ġara minn mindu sar l-aħħar rapport fil-31 ta’ Diċembru 2008 2.1. Sostenn ta' bilanċ ta' pagamenti lil Stati Membri li mhumiex fiż-żona tal-euro Mil-lat kwantitattiv, l-aktar żvilupp importanti matul l-ewwel sitt xhur tal-2009 kienu żewġ pagamenti ta' self fil-kuntest ta' sostenn tal-BtP minn Stati mhux Membri taż-żona tal-euro b'riżultat tal-kriżi finanzjarja. L-ewwel pagament ta' EUR 1 biljun ta' self għall-BtP mogħti lil-Latvja sar fi Frar 2009. It-tieni pagament ta' EUR 2 biljuni ta' self għall-BtP mogħti lill-Ungerija sar f'Marzu 2009 (ara t-Taqsima 3.5). Dan is-self ġie rifinanzjat "b'mod konsekuttiv" permezz tal-ħruġ ta' bonds ta' referenza tal-KE u mhumiex koperti mill-Fond. 2.2. Assistenza makrofinanzjarja L-ewwel pagament ta' EUR 25 miljun minn EUR 50 miljun ta' self tal-AFM lil-Libanu sar matul l-ewwel sitt xhur tal-2009. Is-self kien ġie rifinanzjat "b'mod konsekuttiv" permezz ta' operazzjoni privata ta' tqegħid ta' self. 2.3. Il-garanzija tal-baġit tal-UE għal finanzjament estern tal-BEI F'dak li għandu x'jaqsam mal-azzjonijiet ta' finanzjament, ammont totali ta' EUR 8 611 miljun kien ġie ffirmat mill-BEI skont id-Deċiżjoni tal-Mandat Estern sat-30 ta' Ġunju 2009. Fir-rigward tal-volum ta' ħruġ ta' flus, ammont totali ta' EUR 2 576 miljun ġie ffirmat matul l-ewwel nofs tal-2009 li minnhom EUR 260 miljun tħallsu sat-30 ta' Ġunju 2009. 3. Dejta dwar riskji koperti mill-Baġit 3.1. Definizzjoni ta' riskju Ir-riskju sostnut mill-Baġit ġej mill-ammont ta’ kapital u ta’ imgħax li għad irid jitħallas f'dak li għandu x'jaqsam mal-operazzjonijiet garantiti. L-operazzjonijiet ta' nuqqas ta’ pagament se jkunu koperti mill-Fond meta jkunu marbuta ma’ pajjiżi terzi (61 % tal-ammont pendenti totali ggarantit mit-30 ta' Ġunju 2009) u direttament mill-Baġit meta jkunu involuti l-Istati Membri (self tal-BtP u self lil jew għal benefiċċju tal-proġetti fl-Istati Membri jammonta għal 39 % li jibqa' tal-ammont pendenti totali ggarantit). Il-proporzjon l-kbir ta' self iggarantit marbut mal-Istati Membri huwa r-riżultat ta' bosta rawnds reċenti ta' tkabbir[10] u l-attivazzjoni tal-faċilità ta' assistenza finanzjarja tal-UE fuq medda medja ta' żmien għall-Istati Membri li ma adottawx l-euro (il-faċilità tal-BtP). Għall-fini ta’ dan ir-rapport, jintużaw żewġ metodi għall-valutazzjoni tar-riskji sostnuti mill-Baġit (direttament jew indirettament permezz tal-Fond): - Il-metodu li bih jinħadem l-ammont totali tal-kapital pendenti għall-operazzjonijiet ikkonċernati f’data speċifika inkluż l-imgħax dovut. Din il-metodoloġija tippermetti determinazzjoni tal-ammont totali ta' riskju sostnut mill-Baġit f'data speċifika għall-obbligi kollha ta' pagament fil-futur indipendenti minn meta dawn il-pagamenti huma dovuti fil-futur u jekk humiex koperti mill-Fond jew le. - L-approċċ baġitarju ddefinit bħala “ir-riskju annwali sostnut mill-Baġit” huwa bbażat fuq il-kalkolu tal-ammont massimu li l-UE jkollha tħallas f’sena finanzjarja jekk wieħed jassumi li s-self garantit kollu ma jkunx tħallas[11]. Tabella 1: L-ammonti kollha pendenti koperti mit-30 ta' Ġunju 2009 f’EUR miljuni | Il-Kapital pendenti | L-Imgħax Dovut | Total | % | L-Istati Membri* | AFM | 115 | 1 | 116 | <1 % | Euratom | 431 | 3 | 434 | 2 % | BtP | 5 000 | 64 | 5 064 | 21 % | BEI | 3 659 | 33 | 3 692 | 16 % | Sottototal tal-Istati Membri | 9 205 | 101 | 9 306 | 39 % | Il-Pajjiżi Terzi** | AFM | 536 | 4 | 540 | 2 % | Euratom | 50 | 0 | 50 | <1 % | BEI | 13 659 | 122 | 13 781 | 58 % | Subtotal tal-pajjiżi terzi | 14 245 | 126 | 14 371 | 61 % | Total | 23 450 | 227 | 23 677 | 100 % | * Dan ir-riskju hu kopert direttament mill-Baġit. ** Dan ir-riskju hu kopert mill-Fond. | It-Tabelli A1, A2, A3 u A4 tad-DĦP jagħtu tagħrif iktar dettaljat dwar dawn l-ammonti pendenti, b’mod partikolari f’termini tal-limitu massimu, tal-ammonti ta' flus maħruġa jew tar-rati ta’ garanzija. Ammont totali pendenti ta' kapital jew ta' mgħax kopert mill-baġit żdied b'EUR 2 950 miljun għal EUR 23 677 miljun meta mqabbel mal-qagħda tal-31 ta' Diċembru 2008. 3.2. Riskju marbut mal-Istati Membri Ir-riskji attwali fuq l-Istati Membri ġejjin minn self mogħti qabel l-adeżjoni u l-attivazzjoni tal-faċilita tal-BtP. Fit-tieni nofs tal-2009, il-Baġit se jieħu riskju massimu marbut ma' Stati Membri ta' EUR 482,7 miljun (li jirrappreżenta l-ammonti dovuti matul dan il-perjodu u li jassumi li self li ma tħallasx ma jkunx aċċellerat). It-Tabella 2 turi li r-Rumanija u l-Ungerija huma kklassifikati fl-ewwel u t-tieni post fost l-Istati Membri f’dak li għandu x'jaqsam mal-ammont pendenti tagħhom. Tabella 2: Il-klassifika tal-Istati Membri skont l-iskopertura f'dak li għandu x'jaqsam mar-riskju massimu sostnut mill-baġit matul it-tieni nofs tas-sena 2009 (f'EUR miljuni) | Il-klassifika | Il-pajjiż | Riskju massimu (M EUR, imqarreb) | Il-% tar-riskju massimu totali | 1 | Ir-Rumanija | 152,4 | 31,6 % | 2 | L-Ungerija | 122,5 | 25,4 % | 3 | Il-Bulgarija | 68,3 | 14,1 % | 4 | Ir-Repubblika Ċeka | 42,3 | 8,8 % | 5 | Il-Polonja | 41,7 | 8,7 % | 6 | Ir-Repubblika Slovakka | 30,5 | 6,3 % | 7 | Is-Slovenja | 12,4 | 2,6 % | 8 | Ċipru | 4,8 | 1,0 % | 9 | Il-Latvja | 3,6 | 0,7 % | 10 | Il-Litwanja | 3,2 | 0,6 % | 11 | L-Estonja | 0,5 | 0,1 % | 12 | Malta | 0,3 | 0,0 % | Total | 482,7 | 100,0 % | Ir-riskju fuq l-Istati Membri jikkonċerna s-self mogħti lill-BEI, l-AFM u l-Euratom qabel l-aħħar żewġ proċessi ta' tkabbir u s-self mogħti skont il-faċilità tal-BtP. 3.3. Riskju marbut ma’ pajjiżi terzi Fit-tieni nofs tal-2009, il-Fond se jieħu riskju massimu marbut ma' pajjiżi terzi ta' EUR 594 miljun (li jirrappreżenta l-ammonti dovuti matul dan il-perjodu u li jassumi li self li ma tħallasx ma jkunx aċċelerat). Hawn taħt huma mniżżla l-aqwal għaxar pajjiżi skont it-total pendenti tagħhom. Dawn jammontaw għal 76,1 % mir-riskju sostnut mill-Fond matul it-tieni nofs tas-sena 2009. Il-qagħda ekonomika ta’ dawn il-pajjiżi hija analizzata u diskussa fid-DĦP. Tabella 3: Il-klassifika tal-aktar 10 pajjiżi terzi importanti skont l-iskopertura f'dak li għandu x'jaqsam mar-riskju massimu sostnut mill-Fond matul it-tieni nofs tas-sena 2009 (EUR miljuni) | Il-klassifika | Il-pajjiż | Riskju massimu (M EUR, imqarreb) | Il-% tar-riskju massimu totali | 1 | It-Turkija | 156,5 | 20,0 % | 2 | L-Eġittu | 92,7 | 11,9 % | 3 | il-Marokk | 70,5 | 9,0 % | 4 | It-Tuneżija | 69,0 | 8,8 % | 5 | Il-Libanu | 58,1 | 7,4 % | 6 | L-Afrika t’Isfel | 43,9 | 5,6 % | 7 | Is-Serbja | 34,2 | 4,4 % | 8 | Il-Ġeorġia | 24,2 | 3,1 % | 9 | Il-Ġordan | 22,9 | 2,9 % | 10 | Il-Messiku | 22,0 | 2,8 % | It-total tal-10 | 594,0 | 76,1 % | Il-Fond ikopri s-self garantit ta’ 45 pajjiż b’għeluq li jwassal sal-2038. Id-dettalji skont il-pajjiż jidhru fit-Tabella A2 tad-DĦP. 3.4. Riskju globali kopert mill-Baġit B’kollox, fl-2009 il-Baġit se jkopri ammont ta’ EUR 1 263 miljun matul it-tieni nofs tas-sena li jirrappreżenta l-ammonti dovuti matul dan il-perjodu, li minnhom 38 % huma dovuti mill-Istati Membri (ara t-Tabella A2 fid-DĦP). 3.5. Evoluzzjoni tar-riskju - Faċilità tal-bilanċ tal-pagamenti L-intensità tal-kriżi internazzjonali kellha impatt fuq uħud mill-Istati Membri li għadhom ma adottawx l-euro. L-attivazzjoni tal-faċilità ta' assistenza finanzjarja tal-UE fuq medda medja ta' żmien (faċilità (BtP) bilanċ ta' pagamenti) f'Diċembru 2008 tat l-opportunità lil uħud minnhom biex isaħħu l-fiduċja tal-investitur billi jużaw l-assistenza finanzjarja tal-UE. L-għadd ta' Stati Membri eliġibbli li żdiet wara t-tkabbir reċenti ħoloq il-ħtieġa li l-faċilità tal-BTP tiġi estiża f'Diċembru 2008[12] minn EUR 12-il biljun għal EUR 25 biljun bħala reazzjoni għall-ħtiġijiet potenzjali. Żieda oħra għal EUR 50 biljun tal-limitu massimu ġenerali tal-faċilità tal-BtP ġiet deċiża f'Mejju 2009[13] biex l-UE tkompli tkun tista' tirreaġixxi b'mod mgħaġġel għal aktar domanda potenzjali għall-assistenza tal-BtP. Minkejja dan, ir-riskju totali fil-konfront tal-Istati Membri kompla jiżdied matul l-ewwel sitt xhur tal-2009 wara pagamenti ta' partijiet skont il-faċilità tal-BtP għal ammont totali ta' EUR 3 biljun. Pagamenti addizzjonali huma ppjanati li jsiru matul it-tieni nofs tas-sena għal ammont totali ta' EUR 4.2 biljun. Self tal-BtP lil-Latvja ngħata kmieni fl-2009[14] sa EUR 3,1 biljun. Sar l-ewwel pagament ta' EUR 1 biljun fil-25 ta' Frar 2009. Sar pagament addizzjonali ta' EUR 1,2 biljun fis-27 ta' Frar 2009. Fis-26 ta' Marzu, it-tieni pagament ta' EUR 2 biljuni sar għall-Ungerija skont is-self tal-BtP mogħti fl-2008. Sar pagament addizzjonali ta' EUR 1,5 biljun fis-6 ta' Lulju 2009. Ingħata self lir-Rumanija fis-6 ta' Mejju 2009 sa EUR 5 biljun. Is-self se jsir f'diversi pagamenti fl-2009 u fl-2010. Sar l-ewwel pagament ta' EUR 1,5 biljun fis-27 ta' Lulju 2009. - Self ta' assistenza makrofinanzjarja Is-self tal-AMF lil pajjiżi terzi huwa suġġett għad-deċiżjonijiet individwali tal-Kunsill[15] u mid-dħul fis-seħħ tat-Trattat ta' Lisbona mill-Kunsill u l-Parlament. L-assistenza finanzjarja mogħtija skont id-Deċiżjoni tal-Kunsill 2007/860/KE tal-10 ta’ Diċembru 2007 li tipprovdi għajnuna makrofinanzjarja lil-Libanu tikkonsisti f’EUR 50 miljun f’self u sa EUR 30 miljun f’għotjiet. Il-pagament tal-ewwel parti tas-self (EUR 25 miljun) li sar fil-bidu ta' Ġunju 2009, u r-rilaxx tat-tieni parti huwa ppjanat fil-bidu tal-2010. - Self Euratom Is-self tal-Euratom lill-Istati Membri jew f’ċerti pajjiżi eliġibbli li mhumiex membri (il-Federazzjoni Russa, l-Armenja, l-Ukraina) għandu limitu massimu ta’ EUR 4 biljun li minnu diġà ntużaw madwar 85 %. Il-marġni li baqa' huwa ta’ madwar EUR 600 miljun. L-ebda pagament ma sar skont il-Faċilità tal-Euratom fl-ewwel nofs tal-2009. Il-pagament tat-tielet (u l-aħħar) parti skont il-Ftehim tas-Self għall-proġett K2R4 (USD 10,3 miljun) fl-Ukraina sar fit-12 ta' Ottubru 2009. - Self mill-EIB Il-mandat ġenerali preċedenti tal-BEI skada fil-31 ta’ Lulju 2007. F'din id-data, kienu ġew iffirmati kuntratti li jikkorrispondu għal total ta’ 98 % tal-limitu massimu ġenerali skont dan il-mandat (EUR 20 060 miljun – ara t-Tabella A5 tad-DĦP). Fit-30 ta' Ġunju 2009, l-ammont totali ta’ EUR 4 794 miljun kien għad irid jitħallas skont dan il-mandat iżda xorta jista' jitħallas skont il-garanzija tal-UE fi żmien 10 snin minn tmiem dan il-mandat, f'liema żmien il-garanzija tal-UE tiskadi għal kwalunkwe ammonti mhux imħallsa. L-aktar punt importanti li se jkollu impatt fuq ir-riskju għall-Baġit fil-ġejjieni huwa l-garanzija Komunitarja mogħtija lill-BEI skont id-Deċiżjoni tal-Mandat Estern. Il-mandat estern bħalissa jinsab taħt reviżjoni intermedja u deċiżjoni li tkopri l-bqija tal-Perspettiva Finanzjarja kurrenti 2007-2013, li tibdel id-deċiżjoni attwali, għandha tiġi adottata mill-Kunsill u l-Parlament qabel il-31 ta' Ottubru 2011. Il-garanzija tal-UE hija ristretta għal 65 % tal-ammont aggregat ta' kreditu mħallas u tal-garanziji provvduti skont l-Operazzjonijiet ta’ Finanzjament tal-BIE, mingħajr l-ammonti rimborżati u flimkien mas-somom relatati kollha, b’limitu massimu ta’ EUR 27 800 miljun[16]. Kien ġie ffirmat ammont totali ta' EUR 8 611 miljun fil-30 ta' Ġunju 2009 skont dan il-mandat, li minnu sa dakinhar EUR 7 449 miljun baqgħu ma tħallsux (ara t-Tabella A6 tad-DĦP). 4. Nuqqas ta’ pagamenti, attivazzjoni tal-garanziji Baġitarji u arretrati 4.1. Pagamenti minn riżorsi ta’ flus kontanti Il-Kummissjoni tagħmel użu mir-riżorsi ta’ flus kontanti tagħha biex tevita d-dewmien u l-ispejjeż li jirriżultaw hija u twettaq manutenzjoni tal-operazzjonijiet ta’ self tagħha fejn debitur ikun tard fil-pagamenti tiegħu lill-UE[17]. 4.2. Pagamenti mill-Baġit Ma ntalbet l-ebda approprjazzjoni skont l-Artikolu tal-Baġit 01 04 01, “Garanziji tal-Komunità Ewropea għall-operazzjonijiet ta’ self”, billi fl-ewwel nofs tas-sena 2009 ma kien irreġistrat l-ebda nuqqas ta’ pagament. 4.3. Attivazzjoni tal-Fond ta’ Garanzija għal azzjonijiet esterni Fil-każ ta’ pagament tard mill-benefiċjarju ta’ self lil pajjiżi terzi mogħti jew iggarantit mill-UE, il-Fond jissejjaħ biex ikopri n-nuqqas ta’ pagament fi żmien tliet xhur mid-data li fiha jkun dovut il-pagament[18]. Matul l-ewwel nofs tal-2009, il-Fond ma ntalab ikopri l-ebda nuqqas ta’ pagament bħal dan. 5. Fond ta’ Garanzija għal azzjonijiet esterni 5.1. Irkupri Mit-30 ta' Ġunju 2009, il-Fond ma kellu ebda arretrati x'jirkupra. 5.2. Assi Fit-30 ta’ Ġunju 2009, l-assi netti[19] tal-Fond ammontaw għal EUR 1 205 807 618. 5.3. Ammont ta' mira Il-Fond għandu jilħaq livell xieraq (ammont fil-mira) iffissat għal 9 % tal-obbligi kapitali pendenti totali li ġejjin minn kull operazzjoni, flimkien mal-imgħax akkumulat. Il-proporzjon bejn ir-riżorsi tal-Fond (EUR 1 205 807 618) u l-kapital passiv pendenti[20] (EUR 14 375 441 140) fit-tifsira tar-Regolament tal-Fond żdied bi ftit minn 8,34 % fit-31 ta' Diċembru 2008 għal 8,39 % fit-30 ta' Ġunju 2009. Fi tmiem is-sena 2008, ir-riżorsi tal-Fond kienu inqas mill-ammont immirat. Skont ir-regoli ta' provviżjonament adottati mill-Kunsill fl-2007[21], provviżjonament ta' EUR 93 810 000 miljun iddaħħal fl-Abbozz Preliminari tal-Baġit tal-2010. Dan l-ammont tħallas mill-Baġit lill-Fond fl-10 ta' Frar 2010. 6. VALUTAZZJONI TAR-RISKJI: QAGħDA EKONOMIKA U FINANZJARJA TA' PAJJIżI TERZI LI HUMA L-AKTAR ESPOSTI 6.1. Għanijiet It-taqsimiet preċedenti ta' dan ir-rapport jipprovdu informazzjoni dwar aspetti kwantitattivi tar-riskju sostnut mill-Baġit, relatati ma' pajjiżi terzi. Minkejja dan, il-kwalità tar-riskji, li tiddependi mit-tip ta' operazzjoni u mill-qagħda ta' min qed jissellef (ara t-Taqsima 3.3 hawn fuq), ukoll għandha tiġi eżaminata. 6.2. Metodi ta' valutazzjoni tar-riskju Il-valutazzjoni tar-riskju f'dan ir-rapport hija bbażata fuq l-informazzjoni dwar il-qagħda ekonomika u finanzjarja, il-klassifika u fatti oħra magħrufin tal-pajjiżi li rċevew self iggarantit. Din il-valutazzjoni ma tinkludix stimi ta' telf mistenni u rkupri li bilfors ikunu ta' inċertezza kbira. L-indikaturi tar-riskju tal-pajjiżi inklużi fit-tabelli fid-DĦP juru l-evoluzzjoni tar-riskju ta' nuqqas ta' pagament. Din l-analiżi hija pprovduta fit-Taqsima 2 tad-DĦP għall-pajjiżi li għandhom l-ogħla riskju ta' kreditu u skopertura għall-Baġit fl-2009 u l-pajjiżi li huma direttament esposti għal Baġit tal-Komunità (Self ta' AMF u Euratom). [1] COM(2009) 398 u SEC(2009) 1063 jiffurmaw ir-rapport ta' qabel dwar il-garanziji koperti mill-Baġit fil-31 ta’ Diċembru 2008. [2] SEC(2010) […]. [3] L-assistenza makrofinanzjarja tista’ anki tieħu l-forma ta’ għotjiet lil pajjiżi terzi. Għal aktar tagħrif dwar l-Assistenza Makrofinanzjarja, ara r-rapport tal-Kummissjoni COM(2009) 514 u SEC(2009) 1279. [4] Iċ-ċifri li għandhom x'jaqsmu mal-mandati tal-BEI jidhru fit-Tabella A1 u r-referenzi għall-bażijiet legali huma mniżżla fit-Tabella A4 tad-DĦP. [5] Stabbilita reċentement għall-perjodu tal-1 ta' Frar 2007-31 ta' Ottubru 2011 bid-Deċiżjoni Nru 633/2009/KE tal-Parlament Ewropew u tal-Kunsill tat-13 ta' Lulju 2009 (ĠU L 190, 22.7.2009, p. 1) (id-"Deċiżjoni Esterna tal-Mandat"), li tibdel id-Deċiżjoni tal-Kunsill 2006/1016/KE tad-19 ta' Diċembru 2006. [6] Ir-Regolament tal-Kunsill (KE Euratom) Nru 480/2009 tal-25 ta' Mejju 2009 li jistabbilixxi Fond ta' Garanzija għall-azzjonijiet esterni, (verżjoni kodifikata), ir-"Regolament tal-Fond ta' Garanzija" (ĠU L 145, 10.6.2009, p. 10). [7] Għal rapport komprensiv dwar il-Funzjonament tal-Fond, ara COM(2006) 695 u d-Dokument ta' Ħidma tal-Persunal li jakkumpanjah (SEC(2006) 1460). [8] Ir-Regolament tal-Kunsill (KE, Euratom) Nru 2273/2004 (ĠU L 396, tas-31.12.2004, p. 28). [9] Ir-Regolament tal-Kunsill (KE, Euratom) Nru 89/2007 tat-30 ta' Jannar 2007, (ĠU L 22, 31.1.2007, p. 1). [10] Skont it-tielet paragrafu tal-Artikolu 1, tar-Regolament tal-Fond, ladarba pajjiż isir Stat Membru, ir-riskju fuq is-self jiġi trasferit mill-Fond għall-Baġit. [11] Għall-fini ta’ dan il-kalkolu, wieħed jassumi li s-self li ma tħallasx ma ġiex mgħaġġel, jiġifieri wieħed iqis biss il-pagamenti dovuti (ara wkoll it-Taqsima 1 tad-DĦP). [12] Ir-Regolament tal-Kunsill (KE) Nru 1360/2008 tat-2 ta' Diċembru 2008 li jemenda r-Regolament (KE) Nru 332/2002 li jistabbilixxi faċilità li tipprovdi għajnuna finanzjarja għal medda medja ta' żmien għall-bilanċi tal-pagamenti tal-Istati Membri. [13] Ir-Regolament tal-Kunsill (KE) Nru 431/2009 tat-18 ta' Mejju 2009 li jemenda r-Regolament (KE) Nru 332/2002 li jistabbilixxi faċilità li tipprovdi għajnuna finanzjarja għal medda medja ta' żmien għall-bilanċi tal-pagamenti tal-Istati Membri. [14] Id-Deċiżjoni tal-Kunsill 2009/290/KE tal-20 ta' Jannar 2009. [15] Wara d-dħul fis-seħħ tat-Trattat ta' Lisbona, il-proċedura ta' kodeċiżjoni se tkun il-proċedura leġiżlattiva ordinarja. [16] Maqsum f'limitu bażiku ta' ammont minimu fiss ta' EUR 25 800 miljun u f'mandat mhux obbligatorju ta' EUR 2 000 miljun. L-attivazzjoni tal-mandat fakultattiv tista' tiġi deċiża mill-Kunsill u l-Parlament Ewropew fil-kuntest tar-reviżjoni ta' nofs is-sena. [17] Ara l-Artikolu 12 tar-Regolament tal-Kunsill (KE, Euratom) Nru 1150/2000 tat-22 ta’ Mejju 2000 li jimplimenta d-Deċiżjoni 94/728/KE, Euratom, dwar is-sistema tar-riżorsi proprji tal-UE. [18] Għal aktar dettalji, ara t-Taqsima 1.4.3 tad-DĦP. [19] Assi totali tal-Fond minbarra flejjes dovuti (drittijiet tal-BEI u drittijiet ta' verifika). [20] Inklużi l-imgħaxijiet dovuti. [21] Ir-Regolament tal-Kunsill (KE, Euratom) Nru 89/2007 tat-30 ta' Jannar 2007( ĠU L 22, 31.1.2007, p. 1) .